b'\n_START_ARTICLE_\nNF-\xce\xbaB\n_START_PARAGRAPH_\nTranskripcijski faktor jedrni faktor \xe2\x80\x93 \xce\xbaB (NF-\xce\xbaB) je proteinski kompleks, ki ima bistveno_NEWLINE_vlogo pri aktivaciji imunskega odgovora. Ob infekciji spro\xc5\xbei izra\xc5\xbeanje \xc5\xa1tevilnih genov_NEWLINE_povezanih s prirojeno in pridobljeno imunostjo. Sodeluje tudi pri delitvi celic in razvoju organizma ter vpliva na njegovo pre\xc5\xbeivitveno sposobnost._NEWLINE_\xc4\x8ceprav je izra\xc5\xbeanje genov, ki povzro\xc4\x8dajo vnetje, nujno za uspe\xc5\xa1en imunski odziv pa je_NEWLINE_pretirana ali predolga aktivacija NF-\xce\xbaB \xc5\xa1kodljiva, saj povzroci pretirano izra\xc5\xbeanje nekaterih_NEWLINE_efektorskih molekul (citkinov, levkocitnih adhezijskih molekul in anti-apoptotskih_NEWLINE_proteinov), kar lahko vodi v septi\xc4\x8dni \xc5\xa1ok, kroni\xc4\x8dne vnetne in avtoimunske bolezni (npr. astmo,_NEWLINE_artritis, Kronovo bolezen) ter tudi razvoj raka. Zaradi tega so se v organizmu razvili_NEWLINE_mehanizmi negativne povratne zanke (negative feedback loop), ki dr\xc5\xbeijo aktivacijo NF-\xce\xbaB v_NEWLINE_razumnih mejah. Razumevanje mehanizma regulacije aktivacije NF-\xce\xbaB je pomemben cilj_NEWLINE_raziskav, saj bi omogocilo razvoj novih terapevtskih strategij za kontrolo vnetnih bolezni in raka.\n_START_SECTION_\nNF-\xce\xbaB transkripcijski faktorji\n_START_PARAGRAPH_\nTranskripcijski faktorji iz dru\xc5\xbeine NF-\xce\xbaB si delijo strukturno homologijo z retrovirusnimonkoproteinom v-Rel, zato jih uvr\xc5\xa1\xc4\x8damo med Rel proteine. Sesalsko dru\xc5\xbeino NF-\xce\xbaB sestavlja_NEWLINE_5 proteinov; NF-\xce\xbaB1 (p105/p50), NF-\xce\xbaB2(p100/p52), RelA (p65), RelB in c-Rel. Delimo jih_NEWLINE_v 2 razreda._NEWLINE_Faktorja NF-\xce\xbaB1(p105/p50) in NF-\xce\xbaB2(p100/p52) uvr\xc5\xa1\xc4\x8damo v prvi razred. Vsebujeta dolge_NEWLINE_C-terminalne domene z ankirinskimi ponovitvami. Faktorja postaneta aktivna, ko se_NEWLINE_prekurzorski enoti p100 in p105 z delno proteolizo, po principu ubikvitin/proteasom,_NEWLINE_spremenita v p50 in p52. Pri procesiranju pride do odcepa C-terminalnega dela kjer so_NEWLINE_ankirinske ponovitve. NF-\xce\xbaB1(p105/p50) in NF-\xce\xbaB2(p100/p52 sama obi\xc4\x8dajno ne moreta biti transkripcijska_NEWLINE_faktorja, razen, ce se zdru\xc5\xbeita s katerim od proteinov iz drugega razreda (RelA, RelB ali c-_NEWLINE_Rel). _NEWLINE_Drugi razred Rel proteinov vsebuje C-terminalne domene pomembne za aktivacijo_NEWLINE_transkripcije (Slika 1). Rel/NF-\xce\xbaB transkripcijski faktorji zato delujejo kot dimere. Vsi_NEWLINE_vreten\xc4\x8darski Rel proteini lahko tvorijo homodimere ali heterodimere, razen RelB, ki tvori_NEWLINE_samo heterodimere. Mo\xc5\xbenost tvorbe dimer iz razli\xc4\x8dnih podenot omogo\xc4\x8da reguliranje razli\xc4\x8dnih_NEWLINE_genov, saj se dimere (npr. p50-p50, p65-p65, p50-p65) specifi\xc4\x8dno ve\xc5\xbeejo na DNK.\n_START_SECTION_\nNF-\xce\xbaB signalna pot\n_START_PARAGRAPH_\nSignalno pot NF-\xce\xbaB lahko spro\xc5\xbeijo razli\xc4\x8dni signali kot so citokini, rastni faktorji, stres,_NEWLINE_bakterije in virusi. Citokini spro\xc5\xbeijo produkcijo od NF-\xce\xbaB odvisnih kemokinov (IL-8,_NEWLINE_eotaksin), adhezijskih molekul (E-selektin, interceli\xc4\x8dna adhezijska molekula 1) in inducibilnih_NEWLINE_encimov (ciklooksigenaza-2), kar prispeva k mo\xc4\x8di in trajanju imunskega odgovora._NEWLINE_V mirujo\xc4\x8dih celicah je NF-\xce\xbaB dimer inhibiran s proteini iz dru\xc5\xbeine \xce\xbaB, oziroma s_NEWLINE_prekurzorjema p100 ali p105, kar onemogo\xc4\x8da translokacijo NF-\xce\xbaB v jedro. Pri infekciji se NF-\xce\xbaB aktivira, ko dele bakterij, virusov, gliv ali parazitov, ki jih imenujemo tudi pathogen_NEWLINE_associated molecular patterns (PAMPs), prepoznajo analogni toll-like receptorji (TLR-ji)_NEWLINE_imunskih celic. Aktivacija NF-\xce\xbaB povzro\xc4\x8dena s strani TLR, vodi do izra\xc5\xbeanja ve\xc4\x8d genov, tudi_NEWLINE_citokinov, med katerimi sta pomembna tumorje nekrotizirajo\xc4\x8di faktor (TNF) in interlevkin (IL-1G)._NEWLINE_TNF in IL-1G direktno vplivata na regulacijo izra\xc5\xbeanja NF-\xce\xbaB, s \xc4\x8dimer se vzpostavi pozitivna_NEWLINE_avtoregulatorna zanka, ki tako \xc5\xa1e pove\xc4\x8da aktivacijo NF-\xce\xbaB in s tem tudi izra\xc5\xbeanje citokinskih_NEWLINE_genov. Najbolj preu\xc4\x8devana je signalna pot, ki jo spro\xc5\xbei citokin TNF.'